સૌથી પહેલાં આવે છે ફૉર્મલ ડ્રેસ-કોડ. એ સૌથી કૉમન ડ્રેસ-કોડ છે જે નૉર્મલી બધી પાર્ટીઓમાં હોય છે. ફૉર્મલ ડ્રેસ-કોડમાં તમે ઑફિસમાં પહેરાતાં ફૉર્મલ કપડાં પહેરી શકો છો એમ જણાવતાં મલાડમાં પોતાના નામનું બુટિક ચલાવતી ફૅશન-ડિઝાઇનર ચાર્મી શાહ કહે છે, ‘ફૉર્મલમાં મહિલાઓને શર્ટ સાથે હાઈ-વેસ્ટ સ્કર્ટ અને એની સાથે હાઈ હીલ્સ તેમને ફૉર્મલ લુક આપે છે. જો તમારે સ્કર્ટ ન પહેરવું હોય તો ટ્રાઉઝર પર શર્ટ અને એની સાથે વેસ્ટ કોટ તમને સ્માર્ટ લુક આપશે. જો વેસ્ટર્ન ન પહેરવો હોય તો ફૉર્મલ વેઅરમાં તમે કૉટનની કુરતી અને એની સાથે લેગિંગ્સ પણ ટ્રાય કરી શકો છો. ઍક્સેસરીઝની વાત કરીએ તો આમાં બહુ હેવી ઍક્સેસરીઝ પહેરવી નહીં, નાનાં ઇઅર-રિંગ્સ સારાં લાગશે.’